
Text rozhodnutia
Súd: Krajský súd Banská Bystrica Spisová značka: 43CoE/147/2012 Identifikačné číslo súdneho spisu: 6610214583 Dátum vydania rozhodnutia: 19. 09. 2012 Meno a priezvisko sudcu, VSÚ: JUDr. Drahomíra Dibdiaková ECLI: ECLI:SK:KSBB:2012:6610214583.2 Opravné uznesenie Krajský súd v Banskej Bystrici ako súd odvolací v exekučnej veci oprávneného POHOTOVOSŤ, s.r.o., so sídlom Pribinova 25, 811 09 Bratislava, IČO: 35 807 598, zastúpeného spoločnosťou Fridrich Paľko, s.r.o., so sídlom Moyzesova 8, 811 05 Bratislava, IČO: 36 864 421 proti povinnému X. L., nar. XX.XX.XXXX, bytom F. XXXX/X, XXX XX S., štátny občan Slovenskej republiky pre vymoženie pohľadávky vo výške 708,- Eur s príslušenstvom, vykonávanej súdnym exekútorom JUDr. Rudolfom Krutým so sídlom Exekútorského úradu Záhradnícka 60, 821 08 Bratislava pod sp. zn. EX 10839/10, o odvolaní oprávneného proti uzneseniu Okresného súdu Lučenec zo dňa 14. decembra 2011, č. k. 6Er/935/2010-13 jednohlasne takto r o z h o d o l : Uznesenie Krajského súdu v Banskej Bystrici zo dňa 19. júna 2012 č.k. 43CoE/147/2012-24 vo výrokovej časti opravuje tak, že výroková časť rozhodnutia správne znie: Uznesenie Okresného súdu Lučenec zo dňa 14. decembra 2011, č. k. 6Er/935/2010-13 potvrdzuje. o d ô v o d n e n i e : Krajský súd v Banskej Bystrici ako súd odvolací uznesením zo dňa 19. júna 2012 č.k. 43Cob/147/2012-24 potvrdil uznesenie Okresného súdu Lučenec zo dňa 14. decembra 2011, č. k. 6Er/935/2010-13. Vo výrokovej časti rozhodnutia došlo k zrejmej nesprávnosti, keď odvolací súd nesprávne uviedol ako prvú výrokovú vetu „Návrh oprávneného na prerušenie konania zamieta“, aj napriek skutočnosti, že v odvolacom konaní oprávnený návrh na prerušenie konania nepodal a odvolací súd o takomto návrhu ani nerozhodoval. Podľa § 164 zákona č. 99/1963 Zb. Občianskeho súdneho poriadku ( ďalej O.s.p.) súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť. Podľa ust. § 211 ods. 1 O.s.p., ak tento zákon neustanovuje inak, pre konanie na odvolacom súde platia primerane ustanovenia o konaní pred súdom prvého stupňa. Z vyššie uvedených dôvodov opravil odvolací súd v súlade s citovaným ustanovením § 164 O.s.p. túto zrejmú nesprávnosť tak, že výroková časť rozhodnutia odvolacieho súdu obsahuje len výrok, ktorým odvolací súd na základe odvolania oprávneného potvrdil Uznesenie Okresného súdu Lučenec zo dňa 14. decembra 2011, č. k. 6Er/935/2010-13. Poučenie: Proti tomuto rozhodnutiu nie je odvolanie prípustné.

